  Туспуктэм: vk.com (Вячеслав Сабреков) Наталия Сильвестрова Глаз ёрослэн тӧроез Вячеслав Сабреков интыужисьтыз ас мылкыдызъя кошкиз. 12-тӥ оштолэзе со берпуметӥ нуналзэ ужаз. Со сярысь Удмуртиысь тӧролэн но кивалтэтлэн пресс-службазы ивортӥз. Вячеслав Сабреков ёрослэн тӧроез луыса 2016-тӥ арысен ужаз. Со дыр ӵоже Адам гуртысь школаез рос-прос тупатӥзы, вить спортзалъёсты но вить лулчеберет юртъёсты выльдӥзы, вить «Точка роста» центръёс усьтӥзы, вить ФАПъёс пуктӥзы. Грантъя программаосы но кичӧлтонъёсты быдэстыны коньдэтысь уксё басьтон понна вожвылъяськонъёсы пыриськыса, ёросэ 50 миллион манетлэсь трос коньдон кыскемын вал. Глаз ёрослэн тӧроезлэсь ужзэ быдэсъясе ёрос администрацилэн кивалтӥсезлэсь экономикая, ваньбурет кусыпъёсъя но коньдон ужпумъёсъя нырысетӥ воштӥсьсэ Юлия Ушаковаез юнматӥзы.  Тодэ вайытом, азьвылгес Вотка ёрослэн тӧроез Илья Прозоров интыужысьтыз кошкиз, кивалтӥсьлэсь ужзэ огдыре быдэсъясь Ольга Русинова луиз. Тегъёс: кивалтӥсьёс Глазёрос  